Ogre

Ogre () on linn Lätis Vidzemes. Asub Daugava paremal kaldal Ogre jõe suudmes. Ogre on Ogre piirkonna halduskeskus.
65% Ogre elanikest on lätlased, 25% venelased, 4,2% valgevenelased, 1,9% ukrainlased ja 1,8% poolakad.
Linnas eristatakse järgmisi linnaosasid: Akmeņu ielas rajons, Centrs, Grīvas rajons, Jaunogre, Ķentes kalns, Lašupes, Lībieškalns, Loka ielas rajons, Mālkalne, Pārogre, SRībelīte ja Zilokalnu rajons. 
Ajalugu.
Piirkonna varaseimad asukad olid liivlased. Ogre on nime saanud Ogre jõe järgi, mis kandis vanades allikates Vōgene ("Wogene", "Woga") nime. Tänapäevase nime olevat jõele andnud Katariina I; kuna jões elas palju angerjaid, siis oli see Ogre (vene keeles "угри") jõgi. 
Linna tekkele pani aluse aastal 1861 valminud Riia–Daugavpilsi raudtee ja linna kohale rajatud Ogre raudteejaam. Selle ümber tekkisid suvilad, suverestoranid ja paviljonid. Aastal 1885 sai sealne kuurort küla staatuse. Aastal 1907 rajati Ogresse saekaater. 
Esimese maailmasõja ajal jäi asula rindele ja suurtükitules hävis suurem osa varasematest hoonetest. Aastal 1920 sai Ogrest alev ja aastal 1928 linn. Kuni Teise maailmasõjani oli linn koos Jūrmala, Saulkrasti ja Siguldaga üks tähtsamaid suvituspiirkondi Lätis.
Nõukogude võimu ajal riigistati kõik linnas asunud restoranid, pansionaadid, sanatooriumid ja võõrastemajad. Linn oli aastani 2009 Ogre rajooni keskus.
Kaitstavad objektid.
Riikliku kaitse all olevad muinsusmälestised on bensiinijaam aadressil Daugavpils iela 74, Saulstari sanatoorium, Ogre sanatoorium, Ogre sanatooriumi seinamaalingud, Zilais kalnsi linnamägi ja Ogre katoliku kiriku altar.
Regionaalse kaitse all on laohoone aadressil Brīvības iela 20, Ogre luteri kirik, elamud aadressidel Kalna prospekts 3, Tirgoņu iela 9, Zaķu iela 14, Turkalnes iela 23 ja Krasta iela 11 ning Ogre postkontori hoone. 
Kohaliku kaitse all on Ogre kalmistu kabel, linnavalitsuse maja, Ausbika võõrastemaja, kuursaal, kauplus-elamud aadressidel Brīvības iela 12, 13, ja 18 ning Kalna prospekts 1, elamud aadressidel Kalna prospekts 9, Krasta iela 9, Upes prospekst 1, 2, 6 ja 7, Turkalnes iela 4, 8, 10, 14, 16, ja 25, Brīvības iela 2, 21, 23, 25 ning 48 ja Tirgoņu iela 1.
Looduskaitse all on Špakovska park, Vana Riia hiidmänd, Lībiešu iela hiidmännid, Lībiešu iela metsaraja mänd, Lībiešu iela kuusk, Sooraja hiidmännid, Kangarkalnsi hiidmännid, Mazās Katrīna hiidmänd, Mariņmuiža sanglepp, Mariņmuiža vaher, Mariņmuiža hiidmännid, Taisnā iela hiidmänd, Indrānu iela hiidmänd, Strēlnieku prospektsi hiidmännid, Urgaskalnsi hiidmännid, Rotskalniņsi kuusk, Rotskalniņsi hiidmännid, Žuburzari hiidmänd, Meža sala oru hiidmänd, Meža sala künka hiidmänd, Atpūtas iela hiidmänd, Grantskalnsi männid, Grantskalnsi kuusk, Strazdu iela hiidmännid, Smilšu iela hiidmänd, Vesiveski hiidmänd, Gadzjusi hiidmänd, Jāņa Čakste prospekti hiidmänd, Saulstari hiidmänd, Bākas kalnsi hiidmänd, Draudzības iela elupuu, Sprēstiņmuiža pärn, Daugavmala pärn, Jaunogre künkaveere mänd, Tutepata hiidmänd, Jura hiidmänd, Sila iela männid, Brīvības iela mänd, Norupes iela lehis, Ogresparksi hiidkuusk, Ogresparksi hiidmänd, Klinklāvsi elupuu, Kuurortlinna hiidmänd, Veselība hiidmänd, Sērķīškalnsi männid, Zaķu iela mänd, Saules prospektsi männid, Laura mänd, Ormaņi hiidmänd, Jaunogre hiidmänd, Ausekļa prospektsi mänd, Zilokalnu prospektsi männid, Minjona hiidmänd ja Gaismas prospektsi elupuud. Linn jääb osaliselt Ogre Zilie Kalni maastikukaitsealale.